CELEX: 62015TN0706
Language: da
Date: 2015-12-02 00:00:00
Title: Sag T-706/15: Sag anlagt den 2. december 2015 — Makhlouf mod Rådet

1.2.2016   
            
            
               DA
            
            
               Den Europæiske Unions Tidende
            
            
               C 38/73
            
         Sag anlagt den 2. december 2015 — Makhlouf mod Rådet
   (Sag T-706/15)
   (2016/C 038/98)
   Processprog: fransk
   
      Parter
   
   
      Sagsøger: Ehab Makhlouf (Damaskus, Syrien) (ved advokat E. Ruchat)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               Sagsøgerens søgsmål antages til realitetsbehandling, og sagsøgeren gives medhold.
            
         
               —
            
            
               Som følge heraf tilpligtes Den Europæiske Union at erstatte det samlede tab, som sagsøgeren har lidt, med et beløb, som Retten fastsætter.
            
         
               —
            
            
               Rådet for Den Europæiske Union tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Sagsøgeren har til støtte for søgsmålet fremsat et enkelt anbringende om den skade, som sagsøgeren har lidt, og som Rådet for Den Europæiske Union er ansvarlig for. Anbringendet fremsættes i tre led.
   
               —
            
            
               Anbringendets første led om, at de af Rådet foretagne handlinger var ulovlige, for så vidt som de restriktive foranstaltninger dels er ubegrundede og uforholdsmæssige, dels tilsidesætter sagsøgerens ret til god forvaltning og ret til omdømme samt hans ejendomsret.
            
         
               —
            
            
               Anbringendets andet led om, at sagsøgte har lidt ikke-økonomisk skade som følge af, at han er blevet opført på listen over personer og enheder, der er berørt af sanktionerne over for Syrien.
            
         
               —
            
            
               Anbringendets tredje led om, at Den Europæiske Union er objektivt ansvarlig, for så vidt som de foranstaltninger, der er vedtaget over for sagsøgeren, på usædvanlig vis indskrænker hans grundlæggende rettigheder.